Marxem per Puigcerdà, Foix, St Girons, Sant Gaudens i després direcció Saint Lary. En total 6 hores de cotxe. No hi ha manera de rebaixar aquest temps. Les rutes alternatives per Viella tampoc s'escurcen. Llàstima que el túnel de Bielsa estigui tancat per obres... Arribem a Saint Lary al voltant de les nou del vespre. Seguim i comencem a enfilar la carretera del Parc Natural. En Russi ja fa estona que ens ha dit que li sembla que ja hi ha estat en aquesta zona. Finalment quan arribem al trencant de la presa de Cap de Long se'n recorda. L'Estaragne i el Campbiel ja els va fer fa uns anys, amb la carretera tancada i plantant tenda a mitja muntanya. Així que canvi de plans. La idea era dissabte fer aquests dos cims i guardar el Neouvielle per diumenge, que en ser més curt, potser tot i el canvi de temps ens hi podríem arribar. Però amb els quilòmetres que hem fet, anem directament al cim del Neouvielle així en Russi no repeteix cim!!! A nosaltres també ens va bé, doncs la pala de l'Estaragne es prou amenaçadora i el cim que ens fa més gràcia és el Neouvielle.